recursal/SuperWikiNEXT-32B huggingface dataset:
**วัดทุ่งควายกิน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งควายกิน อำเภอแกลง จังหวัดระยอง

ประวัติ
-------

เมื่อ พ.ศ. 2300 นายเขียวกับนายเพชรได้ร่วมกันบริจาคที่ดินจำนวน 8 ไร่ 1 งาน 92 ตารางวา และชักชวนชาวบ้านร่วมบริจาคทรัพย์ตั้งวัดขึ้น เรียกชื่อว่า **วัดทุ่งควายกิน (อรัญญะคามเขตร)** เนื่องจากพื้นที่ติดกันกับวัดเป็นทุ่งกว้างสำหรับเลี้ยงควายอีกด้านหนึ่งเป็นป่าชายเลน ต่อมาเปลี่ยนชื่อวัดใหม่เป็น **วัดอุดมธัญญาวาส** เพื่อให้มีความหมายว่าเป็นชัยภูมิที่ตั้งอันอุดมสมบูรณ์ไปด้วยพืชพันธุ์ธัญญาหาร สมัยพระครูกอฮอ สนตมโน อดีตเจ้าอาวาส (พ.ศ. 2491–2510)

วัดอุดมธัญญาวาสได้รับพระราชทานวิสุงคามสีมา เมื่อ พ.ศ. 2540 เขตวิสุงคามสีมา กว้าง 12.50 เมตร ยาว 17 เมตร ต่อมาเมื่อ พ.ศ. 2553 ได้เปลี่ยนชื่อกลับมาเป็น "วัดทุ่งควายกิน"

อุโบสถหลังเก่า
--------------

วัดนี้มีอุโบสถหลังเก่าเป็นโบราณสถานขึ้นทะเบียนกับกรมศิลปากร มีจารึกว่าสร้างเมื่อ พ.ศ. 2452 สำนักสถาปัตยกรรมขุดแต่งและบูรณะอุโบสถหลังเก่า เมื่อ พ.ศ. 2563

ลักษณะอุโบสถหลังเก่าเป็นอาคารก่ออิฐถือปูน ผังรูปสี่เหลี่ยมผืนผ้า ฐานอุโบสถเป็นฐานสิงห์ ซุ้มประตูเป็นปูนปั้นทรงโค้งเขียนลายพญานาค หลังคาทรงจั่วประดับช่อฟ้า ใบระกา หางหงส์ทำจากไม้แกะสลัก มีชายคาปีกนกล้อมรอบ สันตะเข้เป็นปูนปั้นรูปพญานาคประดับเครื่องถ้วย ภายในอุโบสถประดิษฐานพระประธานปางมารวิชัย เหนือกรอบหน้าต่างเขียนภาพทศชาติชาดก รอบอุโบสถทั้ง 8 ทิศมีซุ้มประดับใบเสมาหินทรายตรงกลางใบเสมาแกะสลักเป็นพระพุทธรูปปางสมาธิ

อ้างอิง
-------

1. ↑  "ตามรอยควาย สู่ประวัติศาสตร์ หมู่ 3 บ้านทุ่งควายกิน" (PDF). สำนักงานกองทุนสนับสนุนการสร้างเสริมสุขภาพ.[*ลิงก์เสีย*]
2. ↑  "รายงานการขอเปลี่ยนแปลงชื่อวัดในจังหวัดต่าง ๆ รวม ๑๑ วัด". มติมหาเถรสมาคม.
3. ↑  "วัดทุ่งควายกิน". ศูนย์ข้อมูลกลางทางวัฒนธรรม.
4. ↑  "อุโบสถหลังเก่าวัดทุ่งควายกิน อำเภอแกลง จังหวัดระยอง". สำนักศิลปากรที่ ๕ ปราจีนบุรี.
สำหรับไวรัสที่ทำให้เกิดภาวะภูมิคุ้มกันบกพร่อง ดูที่ เอชไอวี

**HIV** เป็นสตูดิโออัลบั้มชุดที่ 4 ของไฮ-ร็อก ออกจัดจำหน่ายในช่วงปลายปี พ.ศ. 2539 โดยอัลบั้มชุดนี้เกิดขึ้นหลังจากที่ สุรัช ทับวัง หรือ เป้ นักร้องนำของวงได้ออกอัลบั้มชุดพิเศษ กับ พิสุทธิ์ ทรัพย์วิจิตร ในชุด *ร็อกอำพัน* ที่เป็นการนำเพลงของดิอิมพอสซิเบิ้ลมาทำดนตรีและร้องใหม่ในแบบเฮฟวี่เมทัล ในกลางปี พ.ศ. 2537

อัลบั้มชุดนี้ ทางวงนี้ได้มีส่วนร่วมอย่างเต็มที่โดยเป็นโปรดิวเซอร์เอง และเป้ในฐานะนักร้องนำ ได้แต่งเพลงและทำนองมากขึ้น โดยแนวดนตรีในชุดนี้ได้ลดความหนักแน่นในแบบเฮฟวี่เมทัลลงจากที่เคยเป็น ๆ มา โดยเปลี่ยนไปเป็นอัลเทอร์เนทีฟและฟังก์ร็อกมากขึ้น ตามกระแสความนิยมที่กำลังได้รับความนิยมในขณะนั้น รวมทั้งการแต่งกายด้วยที่ได้เปลี่ยนไปใส่ชุดที่เรียบขึ้น เป็นสีเดียวตลอดทั้งชุด คือ สีดำและสีทอง โดยชื่ออัลบั้มคำว่า "HIV" หรือ "H-IV" นั้นหมายถึง ไฮ-ร็อก ชุดที่ 4 โดยที่เลข 4 เป็นเลขโรมัน นั่นเอง

ในขณะที่สมาชิกในวงได้เปลี่ยนแปลงตัวจาก เสรี วิหคเหิร หรือ แม็ก มือคีย์บอร์ด ซึ่งเป็นผู้ร่วมก่อตั้งวงมาด้วย เป็น ต้อม วัชระ จันทรบุตร

ซึ่งจากการที่เปลี่ยนแปลงตัวตนเช่นนี้ ทำให้อัลบั้มชุดนี้ไม่ได้รับการตอบรับเท่าที่ควรเหมือนชุดก่อน ๆ ที่แล้วมา และนับเป็นสตูดิโออัลบั้มชุดสุดท้ายด้วยของทางวง ในนาม ไฮ-ร็อก ตราบจนปัจจุบันนี้ ซึ่งหลังจากนี้แล้ว ปี 2540 สมาชิกในวงก็ต่างแยกย้ายกันไป

รายชื่อเพลง
-----------

1.สรุปไปเลย (คำร้อง/ทำนอง :สุทธิพงษ์ วัฒนจัง เรียบเรียง:สุรพันธ์ จำลองกุล ,สุรัช ทับวัง

2.คำเดียวเท่านี้ (คำร้อง :สุทธิพงษ์ วัฒนจัง/ ทำนอง สุรัช ทับวัง /เรียบเรียง สุรพันธุ์ จำลองกุล,วัชระ จันทะบุตร

3.สั่น (คำร้อง:สุทธิพงษ์ วัฒนจัง/ ทำนอง ดำรงค์เดช เจริญบุตร /เรียบเรียง ดำรงเดช เจริญบุตร,สุรัช ทับวัง

4.รักไม่เคยทำร้าย (คำร้อง :สุทธิพงษ์ วัฒนจัง ทำนอง/เรียบเรียง :สุรพันธ์ จำลองกุล

5.คน (คำร้อง สุรัช ทับวัง,สุทธิพงษ์ วัฒนจัง /ทำนอง/เรียบเรียง :สุรัช ทับวัง

6.โดดเดี่ยว (คำร้อง สุรพันธ์ ชาญวิชณานันต์ /ทำนอง สุรพันธ์ ชาญวิชณานันต์ /เรียบเรียง อนุรักษ์ ยิ่งนคร

7.เลือดเข้าตา (คำร้อง สมชาย ผู้นำพล /ทำนอง สุรัช ทับวัง /เรียบเรียง สุรัช ทับวัง,อนุรักษ์ ยิ่งนคร

8.ฉันรักเธอ (คำร้อง สุทธิพงษ์ วัฒนจัง,สุรัช ทับวัง /ทำนอง/เรียบเรียง สุรัช ทับวัง

9.หลบไป...ไอ้น้อง (คำร้อง) พิสุทธิ์ ทรัพย์วิจิตร /ทำนอง/เรียบเรียง สุรัช ทับวัง

10.ขอร้อง (คำร้อง) สุทธิพงษ์ วัฒนจัง/ทำนอง/เรียบเรียง สุรัช ทับวัง

อ้างอิง
-------

1. ↑  HiRock Story4
2. ↑  HiRock Story5

แหล่งข้อมูลอื่น
---------------

* อัลบั้ม *HIV* ทั้งอัลบั้ม[*ลิงก์เสีย*]

| * ด
* ค
* ก
ไฮ-ร็อก |
| --- |
| **สุรัช ทับวัง** • **อนุรักษ์ ยิ่งนคร** • **ภูริช สุขารมณ์** • **เสรี วิหคเหิร** • **ดำรงสิทธิ ศรีนาค** • กิตติศักดิ์ คงสมัย • วัชระ จันทรบุตร |
| อัลบั้ม | *คนพันธุ์ร็อก* (2533) • *บัญญัติผ่าแปด* (2534) • *เจ็บกว่านี้มีอีกไหม* (2536) • *HIV* (2538) |
| ดูเพิ่มเติม | *อาร์.เอส.โปรโมชั่น* • *ช็อต ชาร์จ ช็อก ร็อก คอนเสิร์ต* |
ประธานาธิบดีวูดโรว์ วิลสัน กล่าวเสนอให้สภาคองเกรสประกาศสงครามต่อเยอรมนีในวันที่ 2 เมษายน พ.ศ. 2460
ในวันที่ 6 เมษายน พ.ศ. 2460 รัฐสภาแห่งสหรัฐอเมริกาประกาศสงครามต่อจักรวรรดิเยอรมัน อันเป็นผลจากการลงมติของที่ประชุมร่วมระหว่างสภาผู้แทนราษฎรและวุฒิสภาวาระพิเศษในวันที่ 2 เมษายน ตามญัตติที่เสนอโดยประธานาธิบดีวูดโรว์ วิลสัน

คำประกาศ
--------

คำแปล :

> ด้วยเหตุที่รัฐบาลแห่งจักรวรรดิเยอรมันได้กระทำการอันเป็นเหตุแห่งสงครามต่อรัฐบาลและประชาชนแห่งสหรัฐอเมริกาซ้ำแล้วซ้ำเล่า ฉะนั้น ที่ประชุมร่วมระหว่างวุฒิสภาและสภาผู้แทนราษฎรแห่งสหรัฐอเมริกาจึงมีมติต่อกรณีดังกล่าวว่า ภาวะสงครามระหว่างสหรัฐและรัฐบาลจักรวรรดิเยอรมัน อันจะบังเกิดขึ้นทั่วสหรัฐ ได้รับการประกาศอย่างเป็นทางการ ณ ที่แห่งนี้แล้ว; ในการนี้ ได้มอบหมายและให้อำนาจแก่ประธานาธิบดีในการใช้กำลังทหารและทหารเรือทั้งหมดของสหรัฐอเมริกา ตลอดจนทรัพยากรของรัฐบาล ในการทำสงครามต่อรัฐบาลจักรวรรดิเยอรมัน; และเพื่อทำให้ความขัดแย้งนี้สิ้นสุดลงด้วยความสำเร็จ รัฐสภาแห่งสหรัฐอเมริกาจึงขอเอาทรัพยากรทั้งหมดทั้งมวลของประเทศเป็นประกันไว้ ณ ที่แห่งนี้
> 
>

การลงคะแนน
----------

ในการลงคะแนนของวุฒิสภาสหรัฐอเมริกา ญัตติถูกผ่านด้วยคะแนนเสียง 82 ต่อ 6 เสียง โดยผู้ลงคะแนนคัดค้านได้แก่

* เอเซิล เจ. โกรนนา (Asle J. Gronna)
* โรเบิร์ต เอ็ม. ลาฟอลเลตต์ (Robert M. LaFollette)
* แฮร์รี เลน (Harry Lane)
* จอร์จ ดับเบิลยู. นอร์ริส (George W. Norris)
* วิลเลียม เจ. สโตน (William J. Stone)
* เจมส์ เค. วาร์ดาแมน (James K. Vardaman)

วุฒิสมาชิกจำนวน 8 คนที่ไม่ได้ออกคะแนนเสียงได้แก่

* จอห์น เอช. แบงค์เฮด (John H. Bankhead)
* เนธาน กอฟฟ์ (Nathan Goff)
* โธมัส พี. กอร์ (Thomas P. Gore)
* เฮนรี เอฟ. ฮอลลิส (Henry F. Hollis)
* ฟรานซิส จี. นิวแลนด์ส (Francis G. Newlands)
* จอห์น วอลเตอร์ สมิธ (John Walter Smith)
* ชาลส์ เอส. โธมัส (Charles S. Thomas)
* เบนจามิน อาร์. ทิลแมน (Benjamin R. Tillman)

ส่วนในการลงคะแนนของสภาผู้แทนราษฎรสหรัฐอเมริกา ญัตติถูกผ่านด้วยคะแนน 373 ต่อ 50 เสียง โดยมี 9 เสียงไม่ได้ลงคะแนน และเสียงคัดค้านมาจากฝ่ายรีพับลิกัน 32 เสียง จากฝ่ายเดโมแครต 16 เสียง จากฝ่ายนิยมการงดสุรา (Prohibitionist) ชาลส์ เอช. แรนดัล (Charles H. Randall) 1 เสียง และจากฝ่ายสังคมนิยม เมเยอร์ ลอนดอน (Meyer London) 1 เสียง

ดูเพิ่ม
-------

* สหรัฐในสงครามโลกครั้งที่หนึ่ง

อ้างอิง
-------

1. ↑   Retrieved 2010-14-7

แหล่งข้อมูลอื่น
---------------

* Map of Europe เก็บถาวร 2012-07-06 ที่ เวย์แบ็กแมชชีน at the time of the US declaration of war at omniatlas.com
สำหรับความหมายอื่น ดูที่ อะนัส (แก้ความกำกวม)
ระวังสับสนกับ มาลิก อิบน์ อะนัส
อะนัส อิบน์ มาลิก
**อะนัส อิบน์ มาลิก** อิบน์ นัดร์ อัลค็อซเราะญี อัลอันศอรี (อาหรับ: أنس بن مالك الخزرجي الأنصاري; ประมาณ ค.ศ.612-ประมาณ ค.ศ.712) เป็นหนึ่งใน *เศาะฮาบะฮ์* ที่เป็นที่รู้จักของศาสดามุฮัมมัด

ประวัติ
-------

อะนัส อิบน์ มาลิก เป็นสมาชิกของกลุ่มบนูนัจญารของเผ่าบนูคอสรอจญ์แห่งยัษริบ เขาเกิดก่อนการอพยพของศาสดามุฮัมมัดไป 10 ปี หลังจากมาลิก อิบน์ นัดร์ เสียชีวิตโดยไม่ได้เข้ารับอิสลาม ส่วนอุมมุซุลัยม์ แม่ของเขา ไปแต่งงานใหม่กับอบูฏ็อลฮะฮ์ อิบน์ ษะบีต ส่วนพี่น้องร่วมมารดาของอะนัสคืออับดุลลอฮ์ อิบน์ ฏ็อลฮะฮ์

เมื่อศาสดามุฮัมมัดมาที่มะดีนะฮ์ในปีค.ศ. 622 แม่ของอะนัสถวายเขาในฐานะคนรับใช้

กระนั้นศาสดามูฮัมมัดกลับเลี้ยงดูอะนัส อิบน์ มาลิก เป็นลูกบุญธรรมคนหนึ่งเฉกเช่น ซัยดฺ บินษาบิต

หลังจากศาสดาเสียชีวิตในปีค.ศ. 632 อะนัสได้เข้าร่วมสงครามการพิชิต

### เสียชีวิต

สุสานของอะนัส อิบน์ มาลิกที่บัสรา, อิรัก
เขาเป็นเศาะฮาบะฮ์คนสุดท้ายที่เสียชีวิต โดยเสียชีวิตในฮ.ศ. 93 (ค.ศ. 712) ที่บัสรา ตอนอายุ 103 ปี (จันทรคติ)

### มุมมองของซุนนี

เขาเป็นหนึ่งในผู้รายงานสำคัญของฮะดีษ และถือว่าเป็นคนที่น่าเชื่อถือ

ดูเพิ่ม
-------

* เศาะฮาบะฮ์ในมุมมองของซุนนี
* อะนัส อิบน์ นะฏ็อร

อ้างอิง
-------

1. 1 2 3  Finding the Truth in Judging the Companinons, 1. 84-5; EI2, 1. 482 A. J. WensinckJ. Robson
2. ↑  Biography of Rumaysa bint Milhan - Mother of Anas bin Malik เก็บถาวร 2009-05-27 ที่ archive.today at Compendium of Muslim Texts
3. ↑  "أنس بن مالك". คลังข้อมูลเก่าเก็บจากแหล่งเดิมเมื่อ 2013-10-15. สืบค้นเมื่อ 15 October 2013.
4. 1 2  T. P. Hughes, 1885/1999, *Dictionary of Islam*, New Delhi: Rupa & Co.
สำหรับวัดรวกแห่งอื่น ดูที่ วัดรวก

**วัดรวก** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลบางพึ่ง อำเภอพระประแดง จังหวัดสมุทรปราการ วัดรวกมีชื่อเสียงด้านวัตถุมงคลอย่างพระปิดตาและเหรียญหลวงพ่อสาย

ประวัติ
-------

วัดสร้างขึ้นเมื่อประมาณ พ.ศ. 2300 คาดว่าที่ตั้งเดิมเป็นปาไม้รวก จึงได้ใช้ชื่อนี้ วัดรวกได้รับพระราชทานวิสุงคามสีมาเมื่อประมาณ พ.ศ. 2320 ได้ผูกพัทธสีมาเมื่อประมาณ พ.ศ. 2320 แต่เดิมบริเวณนี้ก็น่าจะเป็นวัดที่สร้างขึ้นตั้งแต่สมัยขอมเรืองอำนาจ จนชาวมอญอพยพมาอาศัยอยู่ที่นครเขื่อนขันธ์ ได้ทำนุบำรุงรวมถึงสร้างเสาหงส์ขึ้นเป็นสัญลักษณ์ด้วย วัดรวกมีชื่อเสียงด้านวัตถุมงคล มีพระปิดตาและเหรียญหลวงพ่อสาย นอกจากนั้นมีการรักษาโรคต่าง ๆ ด้วยวิชาแพทย์แผนโบราณโดยเฉพาะโรคเกี่ยวกับกระดูกด้วยยาหม้อและต่อกระดูก 

ในยุคหลวงพ่อสายเป็นเจ้าอาวาส มีการปฏิสังขรณ์ของเก่าที่ชำรุดให้สมบูรณ์ และสร้างกุฏิ ศาลาการเปรียญ โรงเรียนประชาบาล และได้อบรมสั่งสอนศีลธรรมแก่ชาวบ้าน รวมถึงท่านยังช่วยรักษาชาวบ้านด้วยแพทย์แผนโบราณ

อาคารเสนาสนะ
------------

ภายในวัดมีอาคารเสนาสนะ ได้แก่ พระอุโบสถสร้างเมื่อ พ.ศ. 2502 กุฎีสงฆ์ จำนวน4 หลัง เป็นอาคารไม้และครึ่งตึกครึ่งไม้ หอสวดมนต์ เป็นอาคารไม้ ศาลาการเปรียญคอนกรีต 2 ชั้น พระประธานในอุโบสถและพระประจำทิศในอุโบสถ สร้างด้วยศิลาแลงบุทองเป็นพระพุทธรูปของเก่า

พระปิดตา
--------

พระปิดตาวัดรวกเริ่มมีมาตั้งแต่สมัยเจ้าอาวาสองค์แรก คือ พระครูดำ ท่านเป็นสหธรรมมิกกับท่านสมภารบัว วัดบางหัวเสือ ท่านนิมนต์หลวงปู่บัวให้มาช่วยสร้างเสนาสนะ หลวงปู่บัวท่านจึงเดินทางมาจำพรรษาที่วัดรวกช่วงเวลาหนึ่ง ราวปี พ.ศ. 2390 ท่านได้เทหล่อพระปิดตาพิมพ์นั่งยองขึ้นมา เป็นพระเนื้อตะกั่วผสมปรอทแบบพระปิดตามหาอุด แล้วได้แจกจ่ายชาวบ้าน ส่วนหนึ่งได้นำไปบรรจุไว้ในเจดีย์ของวัดรวก จนในช่วงสงครามอินโดจีน ราวปี พ.ศ. 2484–2485 เจดีย์เกิดพังทลายทำให้พระเครื่องที่บรรจุไว้ภายในจึงแตกออกมา เจ้าอาวาสในขณะนั้นคือ หลวงพ่อสาย ได้รวบรวมและแจกจ่ายแก่ทหารและตำรวจที่ไปสู้รบ ปรากฏผู้ได้รับเกิดแคล้วคลาดปลอดภัยกันทุกคน จึงเป็นที่เลื่องลือ

มีการสร้างพระปิดตามากกว่า 40–50 พิมพ์ แต่ละพิมพ์สร้างเพียงหลักสิบ พิมพ์ออกแบบสองแบบคือ พิมพ์นั่งยองและพิมพ์กระปุกตังฉ่าย โดยรวมเรียกว่า *พระปิดตานั่งยองหลวงปู่บัววัดรวก* มีการสร้างจนถึงปัจจุบัน มีพุทธคุณ ด้านคงกะพันชัดเจน และแคล้วคลาด มีประสบการณ์มากมายมาช้านาน

อ้างอิง
-------

1. ↑  "ประวัติวัด". *หน่วยอนุรักษ์สิ่งแวดล้อมธรรมชาติและศิลปกรรมท้องถิ่น จังหวัดสมุทรปราการ*.
2. ↑  "วัดรวก (ตำนานพระปิดตา) ต.บางพึ่ง อ.พระประแดง สมุทรปราการ". *ทัวร์วัดไทย*.
3. ↑  "วัดรวก". *ห้องสมุดประชาชนอำเภอป่าติ้ว*.
4. ↑  "พระปิดตาเนื้อตะกั่ว พิมพ์นั่งยอง หลวงปู่บัว วัดรวก #2". *นิตยสารพระท่าพระจันทร์*. คลังข้อมูลเก่าเก็บจากแหล่งเดิมเมื่อ 2022-06-05. สืบค้นเมื่อ 2020-08-19.

วิกิมีเดียคอมมอนส์มีสื่อที่เกี่ยวข้องกับ **วัดรวก**
**วัดไตรธรรมาราม** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ดิน 6 ไร่ 2 งาน 

วัดไตรธรรมาราม ประมาณว่าสร้างในราว พ.ศ. 2376 โดยแม่หม้าย 3 คน คือ แม่ทิม แม่ฉิม และแม่ทรัพย์  ได้ร่วมกันสร้างวัดนี้ขึ้น และได้ชื่อว่า **วัดสามหม้าย** ต่อมาเมื่อสร้างอุโบสถเครื่องไม้ จึงขอวิสุงคามครั้งแรถ ในปี พ.ศ. 2445 ต่อมาอุโบสถทรุดโทรม จึงได้สร้างอุโบสถใหม่ (อุโบสถปัจจุบัน) ขนาดใหญ่กว่าเดิม และได้ขอพระราชทานวิสุงคามสีมา เมื่อ พ.ศ. 2505 ในปีที่สร้างอุโบสถเครื่องไม้ ได้เปลี่ยนชื่อเป็น **วัดตรีศรัทธาวาส** เป็นนสมัยพระปลัดสุทธิ์เป็นเจ้าอาวาส แต่ สมเด็จพระมหาสมณเจ้า กรมพระยาวชิรญาณวโรรส โปรดให้เรียก "วัดสามหม้าย" ตามเดิม ถึงยุคส่งเสริมวัฒนธรรม ตามนโยบายจอมพล ป. พิบูลสงคราม ปี พ.ศ. 2486 สมัยพระเทพรัตนกวี (ก. ธมฺมวร) แต่ครั้งยังเป็นพระครูวัตตจารีศีลสุนทร จึงเปลี่ยนชื่อวัดมาเป็น "วัดไตรธรรมาราม" ใช้จนปัจจุบัน วัดไตรธรรมาราม ได้ยกฐานะขึ้นเป็นพระอารามหลวงเมื่อวันที่ 31 พฤษภาคม พ.ศ. 2521

อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2502 เป็นอาคารคอนกรึตเสริมเหล็ก กุฏิสงฆ์ จำนวน 12 หลัง เป็นอาคารไม้ 3 หลัง ครึ่งตึกครึ่งไม้ 7 หลัง และตึก 2 หลัง ศาลาการเปรียญ เป็นอาคารคอนกรีตเสริมเหล็กทรงปั้นหยา ศาลาอเนอกประสงค์ กว้าง 15 เมตร ยาว 32 เมตร สร้างเมื่อ พ.ศ. 2498 เป็นอาคารครึ่งตึกครึ่งไม้ หอประชุมสงฆ์ และหอระฆัง ปูชนียวัตถุ มีพระพุทธรูป ปางมารวิชัย ขนาดหน้าตักกว้าง 33 นิ้ว 1 องค์ พระพุทธรูปปางตรัสรู้ ขนาดหน้าตักกว้าง 3 วา 2 ศอก สูง 4 วา ศอก 8 นิ้ว ภายในบรรจุพระบรมสารีริกธาตุ ประดิษฐานใต้ต้นพระศรีมหาโพธิ์ นามว่า *พระโพธิพุทธคยานุสรณ์*

รายนามเจ้าอาวาส
---------------

* พระเทพรัตนกวี (เกตุ ธมฺมวโร)
* พระเทพสิทธินายก (ข้อง เกสโร ป.ธ.6)
* พระพรหมวชิรเมธาจารย์ (พงศ์สรร อสิญาโณ ป.ธ.9)

อ้างอิง
-------

1. ↑  พระราชรัตนกวี (เกตุ ธมฺมวโร), อัตตประวรรตน์สังเขป ที่ระลึกในการทำบุญอายุ ๗๒ (เรื่องอันดับที่ ๑๔๙), ๑๒ สิงหาคม พ.ศ.๒๕๑๔. หน้า ๑๑๘.
2. ↑  "วัดไตรธรรมาราม พระอารามหลวง". พระสังฆาธิการ.
3. ↑  "วัดไตรธรรมาราม". ระบบฐานข้อมูลพระกฐินพระราชทาน.
4. ↑  "แจ้งความกระทรวงศึกษาธิการ เรื่อง ยกวัดราษฎร์เป็นพระอารามหลวง" (PDF). ราชกิจจานุเบกษา.
5. ↑  "วัดไตรธรรมาราม".

วิกิมีเดียคอมมอนส์มีสื่อที่เกี่ยวข้องกับ **วัดไตรธรรมาราม**
**ทีวีวาที** (เดิมชื่อ *เวที-วาที*) เป็นรายการประเภททอล์กโชว์โต้วาทีรายการแรกของไทย โดย กรรณิกา ธรรมเกษร เป็นผู้จัดและดำเนินรายการ ออกอากาศครั้งแรกในปี พ.ศ. 2526 ทางททบ. 5 โดยออกอากาศเดือนละครั้ง ต่อมาเพิ่มเป็นเดือนละ 2 ครั้ง ในคืนวันจันทร์ เวลา 23.00 น. ถึงเวลาปิดสถานี กระทั่งปี พ.ศ. 2533 ได้ย้ายสถานีออกอากาศเป็นช่อง 9 อ.ส.ม.ท. โดยออกอากาศเป็นประจำทุกวันอังคาร เวลา 22.00 - 23.00 น. ต่อมาเลื่อนวันออกอากาศเป็นวันอาทิตย์ จนยุติการออกอากาศในปี พ.ศ. 2543 

รายการจะกำหนดญัตติที่สอดคล้องกับประเด็นปัญหาสังคม โดยแบ่งนักพูดออกเป็น 2 ฝ่าย ออกมาแสดงด้วยลีลาของตนเอง ภายในเวลาที่พิธีกรกำหนดจากเสียงระฆัง และในช่วงสุดท้ายของญัตติ เป็นการสรุปสาระข้อคิดโดยตัวแทนของแต่ละฝ่าย

ในระยะแรกของรายการ ยังเป็นที่นิยมเพียงวงแคบ ผู้ร่วมรายการมักเป็นวิทยากรและนักพูดมืออาชีพ แต่ระยะต่อมา รายการได้เสนอญัตติหลากหลายกว่าเดิม เพื่อเพิ่มความบันเทิงและการเข้าถึงผู้ชม จึงมีบุคคลที่มีชื่อเสียงจากสาขาอาชีพต่าง ๆ เข้าร่วมเป็นนักพูดให้กับรายการอีกมากมาย รายการนี้เป็นชนวนหนึ่งที่ทำให้อาชีพ "นักพูด" เป็นที่รู้จักอย่างกว้างขวาง นักพูดที่มีชื่อเสียงประดับรายการ อาทิ ทินวัฒน์ มฤคพิทักษ์, รศ.สุขุม นวลสกุล, ดร.เสรี วงศ์มณฑา, ดร.นิพนธ์ ศศิธร, รศ.สุนีย์ สินธุเดชะ, สุรวงศ์ วัฒนกูล, บัวทอง พัฒนถาบุตร, ผานิต กันตามระ, พะเยาว์ พัฒนพงศ์, จตุพล ชมภูนิช, อภิชาติ ดำดี, พนม ปีเจริญ, วสันต์ พงศ์สุประดิษฐ์, เสน่ห์ ศรีสุวรรณ, ถาวร โชติชื่น, นันทนา นันทวโรภาส, ทอดด์ ทองดี, สมชาย หนองฮี, สมภาคย์ ชูโชติ เป็นต้น

ชื่อรายการ
----------

รายการ ทีวีวาที ใช้ชื่อรายการมาแล้วถึง 5 ครั้ง ตามลำดับดังนี้

* **เวที-วาที** (พ.ศ. 2526 - พ.ศ. 2531)
* **ทีวีวาที** (พ.ศ. 2531 - พ.ศ. 2532)
* **ทีวีวาที 9 ใหม่** (พ.ศ. 2533 - พ.ศ. 2537) เนื่องจากรายการเพิ่งย้ายสถานีออกอากาศ
* **ทีวีวาที 9 ยกกำลัง 9** (พ.ศ. 2537 - พ.ศ. 2541) เนื่องจากรายการอยู่คู่กับสถานีออกอากาศมาหลายปีแล้ว
* **ทีวีวาทีเพื่อปี 2000** (พ.ศ. 2541 - พ.ศ. 2543) เนื่องจากช่วงปีที่รายการออกอากาศเป็นการต้อนรับสหัสวรรษใหม่

อ้างอิง
-------

1. 1 2  ธุรกิจนักพูด ขุมทองบนฟองน้ำลาย[*ลิงก์เสีย*] นิตยสารผู้จัดการ พฤษภาคม 2537
2. ↑  "ซินแสภาณุวัฒน์ พันธุ์วิชาติกุล". คลังข้อมูลเก่าเก็บจากแหล่งเดิมเมื่อ 2011-04-09. สืบค้นเมื่อ 2011-04-16.
นักดนตรี
**อาลียาห์ ดานา ฮอจตัน** (อังกฤษ: Aaliyah Dana Haughton) (16 มกราคม ค.ศ. 1979 - 25 สิงหาคม ค.ศ. 2001) หรือเป็นที่รู้จักในชื่อ อาลียาห์ ( Aaliyah ออกเสียง /əˈliːə/) เป็นศิลปินนักร้องชาวอเมริกัน นักแสดง นางแบบ เธอเกิดในบรู๊กลิน นิวยอร์ก และโตในดีทรอยต์ รัฐมิชิแกน เมื่อตอนเป็นเด็ก เธอออกรายการสตาร์เสิร์ช และแสดงในคอนเสิร์ตร่วมกับแกลดีส์ ไนต์ พออายุได้ 12 ปีได้เซ็นสัญญากับไจฟ์เรคคอร์ดและแบล็กกราวด์เรคคอร์ด กับลุงของเธอเอง แบร์รี แฮงเกอร์สัน ซึ่งเขาก็แนะนำให้รู้จักกับอาร์. เคลลี ที่ต่อมาเป็นที่ปรึกษาและยังเป็นนักเขียนหลักและโปรดิวเซอร์ให้กับอัลบั้มชุดแรกของเธอ *Age Ain't Nothing But a Number* มียอดขายมากกว่า 2 ล้านชุดในสหรัฐอเมริกาและยังได้รับรางวัลแผ่นเสียงทองคำขาวสองแผ่น จากอาร์ไอเอเอ หลังจากอาลียาห์และอาร์. เคลลีแต่งงานกันเมื่อเธออายุได้ 15 ปี แต่ก็ถือว่าไม่ถูกต้องตามกฎหมาย ถือเป็นโมฆะโดยผู้ปกครองของเธอ หลังจากนั้นอาลียาห์หมดสัญญากับไจฟ์และเซ็นสัญญากับแอตแลนติกเรคคอร์ด

เธอออกผลงานมาอีก 2 ชุดคือ *One in a Million* และ *Aaliyah* เธอยังประสบความสำเร็จด้านการตลาด ได้ร่วมงานกับทิมบาแลนด์ที่ได้ทำเพลงแนวอาร์แอนด์บีกับเธอในช่วงปลายทศวรรษ 1990 เธอยังเป็นนางแบบให้กับทอมมี ฮิลฟิเกอร์ และปรากฏตัวในวิกทอเรีย ซีเครต และยังแสดงภาพยนตร์สองเรื่องคือ *Romeo Must Die* และ *Queen of the Damned* ก่อนที่เธอและอีก 8 คนเสียชีวิตจากอุบัติเหตุเครื่องบินตกในบาฮามัส เมื่อ 25 สิงหาคม ค.ศ. 2001 หลังจากถ่ายทำมิวสิกวิดีโอเพลง "Rock the Boat" จากนั้นก็มีผลงานซิงเกิลอันโด่งดังอย่าง "Miss You" และ "I Care 4 U" เธอยังถือเป็นศิลปินคนแรกที่มีเพลงขึ้นอันดับ 1 บนบิลบอร์ดฮ็อต 100 จากยอดการออกอากาศเพียงอย่างเดียวกับเพลง "Try Again"

ผลงานเพลง
---------


|  |  |
| --- | --- |
| สตูดิโออัลบั้ม
* *Age Ain't Nothing But a Number* (1994)
* *One in a Million* (1996)
* *Aaliyah* (2001)
 | อัลบั้มรวมเพลง
* *I Care 4 U* (2002)
* *Hits & Unreleased: The Ultimate Collection* (2002)
* *Ultimate Aaliyah* (2005)
* *TBA* (2013)

  |

ผลงานภาพยนตร์
-------------

| ปี | เรื่อง | บทบาท |
| --- | --- | --- |
| 2000 | *Romeo Must Die* | Trish O'Day |
| 2002 | *Queen of the Damned* | Queen Akasha |

อ้างอิง
-------

1. ↑  Huey, Steve. "Aaliyah - Biography". *Allmusic*. สืบค้นเมื่อ 2008-11-08.
**ยุทธการที่โบรดี**(ชื่ออื่นๆที่ถูกใช้รวมถึง**ยุทธการที่ดับนา**, **ยุทธการที่ดับโน**, **ยุทธการที่โรฟเน**,**ยุทธการที่โรฟเน-โบรดี**)เป็นการสู้รบของรถถังระหว่างกลุ่มพันเซอร์ที่ 1 ของเหล่ากองทัพที่ 3 และเหล่ากองทัพที่ 48 (ยานยนต์) และห้าเหล่ายานยนต์ของกองทัพที่ 5 และกองทัพที่ 6 ของโซเวียตในรูปแบบสามเหลี่ยมโดยเมืองดับโน Lutsk และโบรดีในช่วงระหว่างวันที่ 23 และ 30 มิถุนายน ค.ศ. 1941 เป็นที่รู้จักในประวัติศาสตร์โซเวียตว่าเป็นส่วนหนึ่งของ"ยุทธการป้องกันชายแดน" แม้ว่ากองทัพแดงจะได้สร้างความสูญเสียอย่างมากต่อกองทัพเยอรมัน พวกเขาก็ถูกหลงกลและประสบความสูญเสียรถถังเป็นอย่างมากเช่นกัน ด้วยพลาธิการทางทหารที่แย่ อำนาจเหนือน่านฟ้าของเยอรมันรวมทั้งความล้มเหลวในการบัญชาการและการควบคุมในกองทัพแดงได้สร้างความมั่นใจว่าจะได้รับชัยชนะสำหรับเวร์มัคท์ แม้ว่ากองทัพแดงจะมีจำนวนมากมายมหาศาลและเทคโนโนโลยีที่เหนือกว่า

ยุทธการครั้งนี้เป็นการรบบนยานเกราะที่ดุเดือดที่สุดในช่วงเปิดฉากของปฏิบัติการบาร์บารอสซา และเมื่อเร็วๆนี้นักวิชาการได้พิจารณาว่าเป็นการต่อสู้รบรถถังที่ใหญ่ที่สุดในสงครามโลกครั้งที่สอง มากกว่ายุทธการที่โปรโฮรอฟกาที่มีชื่อเสียงโด่งดัง

อ้างอิง
-------

1. 1 2  Popel 2001, p. 414. sfn error: no target: CITEREFPopel2001 (help)
2. ↑  Sołonin 2007, pp. 528–529. sfn error: no target: CITEREFSołonin2007 (help)
3. 1 2  Ryabyshev 2002. sfn error: no target: CITEREFRyabyshev2002 (help)
4. ↑  archived link, original link
**วัดบางสะแก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของคลองแควอ้อมปากคลองบางสะแกใหญ่ ในตำบลบางสะแก อำเภอบางคนที จังหวัดสมุทรสงคราม

ประวัติ
-------

วัดบางสะแกสร้างในสมัยกรุงศรีอยุธยา ซึ่งเดิมมีอยู่ 2 วัด คือวัดบางสะแกในและวัดบางสะแกนอก ไม่ทราบว่าใครเป็นผู้สร้าง ต่อมาเป็นวัดร้างมาประมาณ 200 ปีเศษ สมัยกรุงศรีอยุธยาเสียแก่พม่า (พ.ศ. 2310) เหลือแต่วิหารหลังเดียว มีหลักฐานว่าพวกพม่าได้งัดเอาเพดานวิหารวัดบางสะแกนอกไปใช้ ต่อมาขุนวิสูตรโยธามาตย์ภักดี บ้านอยู่คลองบางสะแกน้อย ได้มาสร้างวัดใหม่ทั้งหมด และรวม 2 วัดเป็นวัดเดียวกัน ได้สร้างอุโบสถ วิหาร ศาลาการเปรียญ กุฏิสงฆ์ จึงมีพระจำพรรษา ตั้งแต่นั้นมา 

ต่อมาในสมัยพระบาทสมเด็จพระจอมเกล้าเจ้าอยู่หัว ท่านเจ้าคุณวินัยธรรม (บัว) เจ้าคณะจังหวัดได้ส่งพระครูวิมลเกียรติมุนี (เกลี้ยง) มาเป็นเจ้าอาวาสรูปแรก ท่านได้พัฒนาวัดจนเจริญมั่นคง วัดบางสะแกขออนุญาตตั้งเป็นวัด เมื่อ พ.ศ. 2323 และได้รับพระราชทานวิสุงคามสีมา พ.ศ. 2323 ปีเดียวกัน

อาคารเสนาสนะ
------------

อุโบสถอาคารก่ออิฐถือปูนทรงไทย หลังคาเครื่องไม้มุงกระเบื้องช่อฟ้าใบระกาปูนปั้น หน้าบันปูนปั้นรูปพระนารายณ์ทรงครุฑ มีกำแพงแก้วล้อมรอบแต่อยู่ในสภาพชำรุดทรุดโทรมมาก ใบเสมาตั้งอยู่ในซุ้มใบเสมาก่ออิฐถือปูนทรงมณฑป ใบเสมาหินทรายแดง ศิลปะอยุธยาตอนปลายถึงต้นกรุงรัตนโกสินทร์ ภายในประดิษฐานพระประธาน เป็นพระปูนปั้น ปางมารวิชัย ซึ่งขุนวิสูตรโยธามาตย์ภักดีเป็นผู้สร้าง อุโบสถเดิมเป็นอุโบสถฐานตันในเมืองสมุทรสงครามมี 2 วัด คือวัดบางสะแก กับวัดเสด็จ

เจดีย์ตั้งอยู่ด้านหลังอุโบสถ ภายในเขตกำแพงแก้วลักษณะเป็นเจดีย์ย่อมุมไม้สิบสองก่ออิฐถือปูนทรงระฆังขนาดใหญ่ วิหารก่ออิฐถือปูนขนาดเล็ก หลังคาเครื่องไม้มุงกระเบื้องกาบกล้วย ทรงทึบตันไม่มีเครื่องไม่มีเครื่องลำยอง ศิลปะอยุธยาตอนปลายถึงรัตนโกสินทร์ตอนต้น ภายในประดิษฐานพระประธาน เป็นพระศิลาแลง ปางมารวิชัย หน้าตักกว้าง 3 ศอก 6 นิ้ว สูง 4 ศอก 6 นิ้ว เป็นพระโบราณเก่าแก่ อยู่ในวิหารเดิม เรียกว่า *หลวงพ่อใหญ่* หลวงพ่อใหญ่มีบริวารอีก 10 องค์ อยู่ในวิหาร เป็นพระพุทธรูปโบราณทั้งสิ้น

อ้างอิง
-------

1. 1 2  "วัดบางสะแก". ศูนย์ข้อมูลกลางทางวัฒนธรรม.
2. ↑  "วัดบางสะแก". ระบบภูมิสารสนเทศ แหล่งมรดกทางศิลปวัฒนธรรม.
**กรวีร์ ปริศนานันทกุล** สมาชิกสภาผู้แทนราษฎรจังหวัดอ่างทอง สังกัดพรรคภูมิใจไทย อดีตสมาชิกสภาผู้แทนราษฎรแบบบัญชีรายชื่อ และอดีตสมาชิกสภาผู้แทนราษฎรจังหวัดอ่างทอง สังกัดพรรคชาติไทยพัฒนา อดีตเลขาธิการสมาคมกีฬาฟุตบอลแห่งประเทศไทย ในพระบรมราชูปถัมภ์ อดีตประธานบริษัท ลีกภูมิภาค จำกัด และอดีตรักษาการประธานเจ้าหน้าที่บริหาร บริษัท ไทยลีก จำกัด เขาเป็นบุตรชายของนายสมศักดิ์ ปริศนานันทกุล

กรวีร์ เคยเข้าร่วมแข่งขันในรายการอัจฉริยะข้ามคืน และเป็นผู้ชนะล้านที่ 9 ของรายการ เมื่อปี พ.ศ. 2549

ประวัติ
-------

กรวีร์ ปริศนานันทกุล (ชื่อเล่น : แชมป์) เกิดเมื่อวันที่ 24 กุมภาพันธ์ พ.ศ. 2525 ที่อำเภอป่าโมก จังหวัดอ่างทอง เป็นบุตรคนที่สองของ นายสมศักดิ์ ปริศนานันทกุล อดีตรัฐมนตรีว่าการกระทรวงศึกษาธิการ กับนางรวีวรรณ ปริศนานันทกุล (สกุลเดิม : ฉัตรบริรักษ์) จบการศึกษาชั้นมัธยมจากโรงเรียนสวนกุหลาบวิทยาลัย ต่อมาเรียนปริญญาตรีที่ คณะพาณิชยศาสตร์และการบัญชี มหาวิทยาลัยธรรมศาสตร์ ซึ่งเขาเคยเป็นนายกองค์การนักศึกษามหาวิทยาลัยธรรมศาสตร์ และเคยเป็นประธานเชียร์งานฟุตบอลประเพณีจุฬาฯ-ธรรมศาสตร์ ครั้งที่ 61 ต่อมาเขาได้เข้าศึกษาระดับปริญญาโท สาขา International Marketing จาก Malardalen University ประเทศสวีเดน และเข้ารับการศึกษาระดับปริญญาโท สาขาวิชารัฐศาสตร์ จากมหาวิทยาลัยธรรมศาสตร์

การทำงาน
--------

### การเมือง

กรวีร์ ปริศนานันทกุล เคยทำงานการเมืองท้องถิ่นในตำแหน่งเลขานุการนายกองค์การบริหารส่วนจังหวัดอ่างทอง ในระหว่างปี พ.ศ. 2552 ถึงปี พ.ศ. 2554 ต่อมาจึงได้ลงสมัครรับเลือกตั้งเป็นสมาชิกสภาผู้แทนราษฎรจังหวัดอ่างทอง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคชาติไทยพัฒนา และได้รับเลือกตั้งเป็นสมัยแรก

ในปี พ.ศ. 2561 เขาได้ย้ายไปสังกัดพรรคภูมิใจไทย และได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในการเลือกตั้ง พ.ศ. 2562

### กีฬา

แวดวงฟุตบอล ในปี พ.ศ. 2559 ได้รับเลือกเป็นสภากรรมการ สมาคมกีฬาฟุตบอลแห่งประเทศไทย และยังได้ทำหน้าที่ ผู้ดูแลฟุตบอลระดับ T3/T4 ลีกภูมิภาค รวมถึงการได้เป็น ผู้ควบคุมการแข่งขันฟุตบอลของเอเอฟซีและฟีฟ่า 

ในเดือนพฤศจิกายน พ.ศ. 2561 ได้รับการแต่งตั้งเป็นเลขาธิการ สมาคมกีฬาฟุตบอลแห่งประเทศไทย ต่อมาเขาลาออกจากตำแหน่งในขณะรักษาการหลังจากหมดวาระ เนื่องจากเกรงว่าจะขัดต่อระเบียบกฎหมาย ป.ป.ช.

เครื่องราชอิสริยาภรณ์
---------------------

* พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  บัญชีแสดงรายการทรัพย์สินและหนี้สินของนายกรวีร์ ปริศนานันทกุล[*ลิงก์เสีย*]
2. ↑  ""พิมพ์นิยม"นักการเมือง "ลูกไม้"หล่นไกลต้น ?". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2013-11-10.
3. ↑  "เจาะลึกคนเบื้องหลัง : 'แมตช์ คอมมิชชันเนอร์' เขาคือใคร?". คลังข้อมูลเก่าเก็บจากแหล่งเดิมเมื่อ 2019-09-11. สืบค้นเมื่อ 2020-09-15.
4. ↑  "กรวีร์" ลาออกจากเลขาธิการสมาคมฟุตบอลฯ หวั่นขัดระเบียบ ป.ป.ช.
5. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
**วัดราษฎร์บูรณะ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองแควอ้อม ในตำบลเหมืองใหม่ อำเภออัมพวา จังหวัดสมุทรสงคราม

วัดราษฎร์บูรณะสร้างขึ้นเมื่อประมาณ พ.ศ. 2300 ไม่ทราบว่าใครเป็นผู้สร้าง ต่อมานายสุข และนางเงิน พร้อมด้วยน้องสาว ได้บริจาคทรัพย์ที่ดินให้สร้างวัดขึ้นใหม่ พร้อมด้วยสังฆารามต่าง ๆ จึงได้เรียกชื่อวัดว่า **วัดใหม่ยายเงิน** ตามนามของผู้บริจาค อุโบสถเดิมของวัดเป็นไม้สักทรงผ่ากระดาน ศาลาการเปรียญ ตลอดจนกุฏิสงฆ์ เป็นเรือนไม้สักทรงไทยทั้งสิ้น ต่อมาได้ชำรุดทรุดโทรมไปตามกาลเวลา จนในสมัยของหลวงพ่อสุข เป็นเจ้าอาวาสได้ทำการสร้างอุโบสถใหม่เป็นอุโบสถคอนกรีตก่ออิฐถือปูน ได้รับพระราชทานวิสุงคามสีมา เมื่อปี พ.ศ. 2499 พร้อมทั้งเปลี่ยนชื่อวัดใหม่ว่า "วัดราษฎร์บูรณะ" 

สิ่งสำคัญของวัด ได้แก่ พระประธานในอุโบสถ และหน้าบันของอุโบสถ เป็นรูปหน้ากาล ซึ่งแปลกกว่าวัดอื่น ๆ กุฏิ หอฉัน หอสวดมนต์ ทรงไทยโบราณทั้งสิ้น ต้นตะเคียนใหญ่ และต้นพิกุล อายุ 300 ปี

หลวงพ่อสุขท่านได้ออกวัตถุมงคล เช่น ตะกรุดโทนเนื้อฝาบาตร เชือกคาดเอว และพิรอดแขน โดยท่านทำแจกลูกศิษย์มาเรื่อย ๆ พุทธคุณ กันเขี้ยวงาสารพัด เป็นที่เลื่องลือ

อ้างอิง
-------

1. ↑  "วัดราษฎร์บูรณะ". ศูนย์ข้อมูลกลางทางวัฒนธรรม.
2. ↑  "ประวัติและวัตถุมงคลหลวงพ่อทองสุข วัดราษฎร์บูรณะ สมุทรสงคราม เจ้าของยาต้มใบมะนาว ๑๐๘ ใบอันเล้นลับ".
ระวังสับสนกับ วัดเกาะลอย (อำเภอศรีราชา)

**วัดเกาะลอย** เป็นวัดราษฎร์สังกัดคณะสงฆ์มหานิกาย ตั้งอยู่บ้านเกาะลอยในตำบลเกาะลอย อำเภอพานทอง จังหวัดชลบุรี ที่ดินตั้งวัดมีเนื้อที่ 8 ไร่ 7 ตารางวา ปัจจุบันมีเจ้าอาวาสชื่อ พระครูโกศล ฝาสุกิจ วัดเคยมีเกจิอาจารย์ คือ หลวงพ่ออิ่ม

วัดเกาะลอยตั้งเมื่อ พ.ศ. 2419 สร้างโดยชาวลาวซึ่งอพยพมาจากเวียงจันทน์ ซึ่งได้มาตั้งชุมชนหลายหมู่บ้าน เช่น บ้านเนินถ่อน บ้านหนองตำลึง บ้านพานทอง บ้านเชิด บ้านหัวถนน ได้ร่วมกันก่อสร้างวัดขึ้น เพื่อเป็นวัดศูนย์รวมของประชาชนในสมัยนั้น ที่ตั้งวัดเป็นนโคกหรือเนินดินที่มีที่ลุ่มล้อมรอบ ชาวบ้านจึงเรียกว่า *เกาะลอย* จึงตั้งชื่อวัดตามชื่อหมู่บ้าน วัดมีการพัฒนามาโดยลำดับจนถึงปัจจุบัน ได้รับพระราชทานวิสุงคามสีมาเมื่อวันที่ 9 ตุลาคม พ.ศ. 2524

วัดยังได้ให้ทางราชการสร้างโรงเรียนในที่ดินของวัด เริ่มจัดตั้งเปิดสอนครั้งแรก เมื่อวันที่ 20 กุมภาพันธ์ พ.ศ. 2466 โดยใช้ศาลาวัดเกาะลอยเป็นที่เรียนใช้ชื่อว่า *โรงเรียนประชาบาลตำบลเกาะลอย* ภายหลังเปลี่ยนชื่อมาเป็น "โรงเรียนวัดเกาะลอย (วิเวกวิทยาคาร)"

อ้างอิง
-------

1. ↑  "วัดเกาะลอย". ศูนย์ข้อมูลกลางทางวัฒนธรรม.
2. ↑  "วัดเกาะลอย". สำนักงานพระพุทธศาสนาแห่งชาติ.
3. ↑  "ประวัติโรงเรียน". คลังข้อมูลเก่าเก็บจากแหล่งเดิมเมื่อ 2021-10-27. สืบค้นเมื่อ 2021-10-27.
สำหรับวัดสิงห์แห่งอื่น ดูที่ วัดสิงห์

**วัดสิงห์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร

ประวัติ
-------

วัดสิงห์สร้างขึ้นเมื่อ พ.ศ. 2326 ในสมัยรัตนโกสินทร์ตอนต้น บริเวณที่ตั้งวัดในสมัยก่อนเคยเป็นที่พักทัพ ผู้สร้างวัดคงเป็นแม่ทัพในสมัยนั้นที่สร้างไว้หลังเสร็จศึกเพื่อเป็นการล้างบาปจากศึกสงคราม แต่ก็มีบางเอกสารบอกว่าเป็นวัดโบราณสร้างมาตั้งแต่สมัยอยุธยา แต่เดิมวัดมีชื่อว่า **วัดสิงห์เงิน** ต่อมาชื่อเหลือเพียง "วัดสิงห์"

อาคารเสนาสนะและโบราณวัตถุ
-------------------------

อุโบสถหลังเดิมปัจจุบันเป็นวิหาร กว้าง 6 เมตร 15 เซนติเมตร ยาว 14 เมตร 23 เซนติเมตร ภายในมีพระประธาน เป็นพระพุทธรูปปางมารวิชัยศิลปะสมัยอู่ทอง สันนิษฐานว่าเป็นเนื้อสำริด ขนาดหน้าตักกว้าง 49 นิ้ว และมีพระอัครสาวกซ้าย-ขวา อีกรวม 2 องค์ ปัจจุบันใช้ประกอบศาสนพิธี สังฆกรรม พาไล และปีกนกด้านนอกชำรุดทรุดโทรมมาก อีกทั้งช่วงปี พ.ศ. 2554 เกิดน้ำท่วมจึงได้มีการบูรณะอุโบสถหลังเดิมนี้ อุโบสถหลังใหม่ตั้งอยู่ข้างวิหาร สร้างขึ้นเมื่อประมาณปี พ.ศ. 2502 ภายในประดิษฐานประพุทธรูป *หลวงพ่อเพชร* ด้านโบราณวัตถุมีการพบพระพุทธรูปหินทรายแดงและขาวเป็นจำนวนมาก พบใบเสมาหินทรายสีแดงขนาดใหญ่สมัยกรุงศรีอยุธยาตอนต้น

อ้างอิง
-------

1. ↑  "กรมศิลป์พบอุโบสถวัดสิงห์อายุ 200 ปี ทรุดโทรม ชวนผู้มีจิตศรัทธาร่วมบูรณะ". *ผู้จัดการออนไลน์*. 19 เมษายน 2556.
2. ↑  กรรณิการ์ สุธีรัตนาภิรมย์. "กรุงธนบุรีในสมัยอยุธยาถึงต้นรัตนโกสินทร์" (PDF). มหาวิทยาลัยศิลปากร. p. 130.

วิกิมีเดียคอมมอนส์มีสื่อที่เกี่ยวข้องกับ **วัดสิงห์**
**เดอะไนน์** (อังกฤษ: The Nine) เป็นละครโทรทัศน์อเมริกันประเภทดราม่าที่ออกอากาศทางช่องเอบีซี ตั้งแต่วันที่ 4 ตุลาคม ค.ศ. 2006 ถึง 8 สิงหาคม ค.ศ. 2007 จำนวน 1 ฤดูกาล ซีรีส์นี้สร้างโดยแฮงค์ สไตน์เบิร์ก และอำนวยการสร้างโดยวอร์เนอร์ บราเธอร์ส เทเลวิชั่น

เนื้อเรื่อง
-----------

คน 9 คนซึ่งส่วนใหญ่เป็นคนแปลกหน้าเชื่อมโยงกันเมื่อพวกเขาถูกจับเป็นตัวประกันในการปล้นธนาคารที่ผิดพลาด ในแต่ละตอน ผู้ชมจะได้เรียนรู้รายละเอียดใหม่ๆ ของการจับตัวประกันที่ยาวนานถึง 52 ชั่วโมง ซึ่งเป็นเพียงรายละเอียดสั้น ๆ

พี่น้อง 2 คนเข้าไปในธนาคารและรีบควบคุมทั้งเจ้าหน้าที่รักษาความปลอดภัยและเจ้าหน้าที่ตำรวจนอกหน้าที่ ผู้ชมจะได้เห็นรายละเอียดของเรื่องราวที่นำพาคนทั้ง 9 คนมาที่ธนาคารในวันนั้น ไม่นานหลังจากเหตุการณ์จับตัวประกันเสร็จสิ้น อดีตตัวประกันก็นัดพบกันเพื่อติดต่อกันและช่วยเหลือกัน

ออกอากาศ
--------

ออกอากาศตอนแรกเมื่อวันที่ 4 ตุลาคม ค.ศ. 2006 ทางช่องเอบีซี ในเวลา 10 นาฬิกา (เขตเวลาตะวันออก) ต่อจาก *อสุรกายดงดิบ* ในแคนาดา ซีรีส์เปิดตัวทางช่องซีทีวี เมื่อวันที่ 10 ตุลาคม

ปลายเดือนพฤศจิกายน ค.ศ. 2006 เอบีซีได้ถอด *เดอะไนน์* ออกจากผังของสถานี ในเดือนมีนาคม ค.ศ. 2007 เอบีซีประกาศว่าตอนที่ 13 อาจออกอากาศในเดือนถัดไป แต่ต่อมาซีรีส์เรื่องนี้ก็ถูกยกเลิกอย่างเป็นทางการเนื่องจากเรทติ้งไม่ดีและจะไม่มีซีซั่นที่ 2 เมื่อวันที่ 15 พฤษภาคม ค.ศ. 2007 ซีรีส์นี้ถูกยกเลิกอย่างเป็นทางการโดยเอบีซี

อ้างอิง
-------

1. ↑  "The Nine": The Future of The Nine[*ลิงก์เสีย*], *TV Series Finale*, January 16, 2007
2. ↑  2007 Cancelled Shows: ABC Cuts Some Beloved Series เก็บถาวร 2007-05-17 ที่ archive.today, *TV Series Finale*, May 15, 2007

หมวดหมู่:ละครโทรทัศน์อเมริกันที่เริ่มออกอากาศตั้งแต่ พ.ศ. 2549
**จิ๋นซีฮ่องเต้** (อังกฤษ: The Rise of the Great Wall - Emperor Qin Shi Huang, จีน: 秦始皇, พินอิน: Chun chi wong) เป็นภาพยนตร์จีนชุดที่กล่าวถึงพระราชประวัติของจิ๋นซีฮ่องเต้ จักรพรรดิองค์แรกของจีนตั้งแต่ทรงพระเยาว์ จนได้มาอยู่ในราชสำนักฉิน ผ่านเรื่องราวมากมายจนได้เป็นฉินอ๋อง รวมถึงแผนการรวบรวมแผ่นดิน และสิ่งที่สำคัญที่สุดคือการสร้างกำแพงเมืองจีน และกล่าวถึงช่วงบั้นปลายพระชนม์ชีพ

ภาพยนตร์จีนชุดนี้ มีการสร้างและฉายในปี ค.ศ. 1986 โดย ATV จากฮ่องกง จำนวน 63 ตอน นำแสดงโดย หลิวหย่ง เป็น ฉินอ๋อง, หลิว สงเหยิน เป็น จิงเคอ และหมีเซียะ เป็น เมิ่งเจีย

สำหรับในประเทศไทยได้นำเข้ามาฉายในเวลา 22.00 น. ทางช่อง 7 ในปีเดียวกัน ทุกคืนวันธรรมดา และนำมาฉายอีกครั้งในเวลาเดียวกันทางสถานีโทรทัศน์ TPBS ในกลางปี พ.ศ. 2551

อ้างอิง
-------

1. ↑  Yuanlei.com. "Yuanlei.com." *大地在我腳下.* Retrieved on 2010-03-09.
2. ↑  Wuxiadianying.cn. "Wuxiadianying.cn." *秦始皇.* Retrieved on 2010-03-09.
3. ↑   *Chun chi wong* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ

หมวดหมู่:ละครโทรทัศน์จีนที่เริ่มออกอากาศตั้งแต่ พ.ศ. 2529
**พันตำรวจโท สงกรานต์ เตชะณรงค์** สารวัตร สำนักงานกำลังพล สำนักงานตำรวจแห่งชาติ ปฏิบัติงานกองอำนวยการรักษาความมั่นคงภายในราชอาณาจักร อดีตโฆษกกระทรวงเทคโนโลยีสารสนเทศและการสื่อสาร ในรัฐบาลนางสาวยิ่งลักษณ์ ชินวัตร และเป็นที่รู้จักในวงการการแสดงของไทย เคยมีผลงานถ่ายแบบแฟชั่น โดยการชักชวนของพชร์ อานนท์

ประวัติ
-------

พันตำรวจตรี สงกรานต์ เตชะณรงค์ เกิดเมื่อวันที่ 13 เมษายน พ.ศ. 2526 เป็นบุตรของนายไพวงษ์ เตชะณรงค์ เจ้าของกิจการอาณาโบนันซ่าเขาใหญ่ จังหวัดนครราชสีมา กับ นางภัสรา เตชะณรงค์ สงกรานต์จบเกรด 10 จากประเทศอังกฤษ สำเร็จการศึกษาปริญญาตรีสาขานิติศาสตร์ จากมหาวิทยาลัยอัสสัมชัญ สำเร็จการศึกษาหลักสูตรอบรม จาก โรงเรียนนายร้อยตำรวจ มีพี่น้อง 4 คน

* พ.ต.ต สงกรานต์ เตชะณรงค์ (กรานต์)
* น.ส.ไพพรรณี เตชะณรงค์ (เมย์)
* น.ส.พัทธมน เตชะณรงค์ (แจน)
* นายภูผา เตชะณรงค์ (ผา)

ชีวิตส่วนตัว
------------

ชีวิตส่วนตัว พ.ต.ต.สงกรานต์ เตชะณรงค์ ได้เข้าพิธีมงคลสมรสกับ แอฟ ทักษอร เมื่อวันที่ 22 เมษายน พ.ศ. 2555 ณ โรงแรม เดอะ โบนันซ่า เขาใหญ่ จ.นครราชสีมา และได้มีงานฉลองมงคลสมรส เมื่อวันที่ 4 พฤษภาคม พ.ศ. 2555 ณ โรงแรมแมนดาริน โอเรียนเต็ล โดยมีหม่อมเจ้าชาตรีเฉลิม ยุคลเป็นประธานในงานพิธี และในงานฉลองมงคลสมรสครั้งนี้ทั้งคู่ได้รับประทานดอกไม้จากทูลกระหม่อมหญิงอุบลรัตนราชกัญญา สิริวัฒนาพรรณวดี ปัจจุบันมีบุตรสาว 1 คน คือ เอวาริณ เตชะณรงค์ ชื่อเล่น ปีใหม่ เกิดวันที่ 1 มกราคม พ.ศ. 2558 ปัจจุบันสงกรานต์จดทะเบียนหย่าเรียบร้อยแล้วเมื่อวันที่ 25 กันยายน พ.ศ. 2561

การทำงาน
--------

พันตำรวจตรี สงกรานต์ เตชะณรงค์ เคยรับราชการทหาร ต่อมาได้โอนมารับราชการเป็นตำรวจและได้รับพระราชทานยศ ร้อยตำรวจโท ในเดือนตุลาคม พ.ศ. 2554 จากนั้นจึงได้เข้ามารับตำแหน่งโฆษกกระทรวงเทคโนโลยีสารสนเทศและการสื่อสาร (ไอซีที) ปัจจุบันรับราชการตำรวจในสังกัดสำนักงานกำลังพล สำนักงานตำรวจแห่งชาติ ปฏิบัติงานกองอำนวยการรักษาความมั่นคงภายในราชอาณาจักร

ผลงาน
-----

### ภาพยนตร์

สงกรานต์ เตชะณรงค์ เริ่มเข้าวงการในฐานะนายแบบ จากการชักชวนของพจน์ อานนท์ โดยถ่ายแบบให้กับนิตยสารและสินค้าชื่อดังมากมาย และได้ร่วมแสดงในภาพยนตร์ มายเบสท์บอดี้การ์ด เมื่อปี พ.ศ. 2553

### มิวสิกวีดีโอ

* เพลงอย่าโกรธได้ไหม ของ กรรณิการ์ ซาย
* เพลงทำไม่ไหว (Can You Do That) ของ P.O.P. คู่กับ สุรัตนาวี สุวิพร
* เพลงเผ่าไหนหรอ ของ เอิร์น จิรวรรณ เตชะหรูวิจิตร

เครื่องราชอิสริยาภรณ์
---------------------

* พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
* พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)

อ้างอิง
-------

1. ↑  สงกรานต์ เตชะณรงค์ สเต็ปแรกสู่สังเวียนการเมือง [*ลิงก์เสีย*]
2. ↑
3. ↑  "ประวัติสงกรานต์". คลังข้อมูลเก่าเก็บจากแหล่งเดิมเมื่อ 2018-07-20. สืบค้นเมื่อ 2021-08-29.
**เกาะเพรพาริส** (อังกฤษ: Preparis Island) เป็นเกาะในภาคย่างกุ้ง ประเทศพม่า เป็นส่วนหนึ่งในหมู่เกาะอันดามัน (ส่วนใหญ่เป็นดินแดนสหภาพของประเทศอินเดีย) ถือเป็นเขตแดนระหว่างอ่าวเบงกอลกับทะเลอันดามัน เกาะนี้มีประชากร 50 คน และมีพื้นที่ทั้งหมด 8.1 ตารางกิโลเมตร (3.1 ตารางไมล์)

เกาะนี้อยู่ห่างจากแหลมนะกะริไปทางตะวันตกเฉียงใต้ 133 กิโลเมตร (83 ไมล์) ซึ่งเป็นจุดที่ใกล้ที่สุดบนแผ่นดินใหญ่ของประเทศพม่า และห่างจากย่างกุ้งไปทางใต้ 340 กิโลเมตร (210 ไมล์) และห่างจากหมู่เกาะโกโกทั้งห้า ที่อยู่ทางใต้ 77 กิโลเมตร (48 ไมล์)

ประวัติศาสตร์
-------------

ตามที่ผู้มาเยือนในคริสต์ศตวรรษที่ 19 กล่าวว่าเกาะนี้ไม่มีมนุษย์อาศัยอยู่ แต่มีลิงจำนวนมาก เกาะนี้เป็นของกรมทหารราบที่ 78 ของกองทัพสหราชอาณาจักร เมื่อวันที่ 5 พฤศจิกายน พ.ศ. 2359 เรือขนส่ง *Frances Charlotte* ชนโขดหินนอกชายฝั่ง ผู้โดยสารและลูกเรือส่วนใหญ่รอดชีวิตได้เมื่อมีการพบแหล่งน้ำจืดและพักอยู่เพียงช่วงสั้น ๆ เรือสินค้า *Prince Blucher* มาถึงในวันที่ 10 พฤศจิกายน และระหว่างวันที่ 11 ถึง 14 พฤศจิกายน สามารถช่วยเหลือผู้ชาย ผู้หญิง และเด็กได้ประมาณ 316 คน สภาพอากาศและความเสียหายของเรือ *Prince Blucher* ทำให้ไม่สามารถช่วยเหลือได้อีกร้อยคน รัฐบาลเบงกอลจึงส่งเรือลาดตระเวนสองลำมาช่วยเหลือส่วนที่เหลือ

ภูมิศาสตร์
----------

เกาะเพรพาริสตั้งอยู่ทางเหนือสุดของหมู่เกาะอันดามัน เกาะนี้มีความยาว 7.7 กิโลเมตร (5 ไมล์) และมีความกว้างสูงสุด 1.8 กิโลเมตร (1.1 ไมล์) ปกคลุมไปด้วยป่าทึบและมีทางลาดที่ไม่ชันจนสูงถึง 81 เมตร (266 ฟุต)

เกาะวัวและเกาะลูกวัว
กลุ่มเกาะเล็ก 3 เกาะที่มียอดราบ สูง 23 เมตร (75 ฟุต) ห่างออกไปทางเหนือ 3.4 กิโลเมตร (2.1 ไมล์)

เกาะโขดหินตะวันตก
กลุ่มเกาะเล็ก 3 เกาะ สูง 1 เมตร (3 ฟุต) ห่างออกไปทางตะวันตก 4.2 กิโลเมตร (2.6 ไมล์)

ยอดเพรพาริส
เป็นหินสูง 12 เมตร (39 ฟุต) ห่างออกไปทางใต้ 3 กิโลเมตร (1.9 ไมล์)

พืชและสัตว์
-----------

เกาะปกคลุมไปด้วยต้นไม้เตี้ยและพุ่มไม้ มีพันธุ์ไม้ปกคลุมเป็นส่วนใหญ่

การบริหาร
---------

เกาะนี้อยู่ภายใต้เขตการปกครองท้องถิ่นของหมู่เกาะโกโก

ประชากร
-------

เกาะนี้มีประชากรประมาณ 50 คนที่ประกอบอาชีพเกษตรกรรมและประมงขนาดเล็กมาก เพื่อการบริโภคในท้องถิ่นเป็นหลัก เป็นส่วนหนึ่งของกองทหารที่อาศัยอยู่ในด่านชายแดนอันห่างไกล

การคมนาคม
---------

ชายหาดหลายแห่งสามารถรองรับเรือขนส่งสินค้าขนาดเล็กได้ มีลานจอดเฮลิคอปเตอร์ขนาดเล็กสำหรับตั้งถิ่นฐาน

อ้างอิง
-------

1. ↑  The 78th Highlanders or Ross-Shire Buffs
2. ↑  *Naval Chronicle*, vol. 38, pp.54-60.
3. ↑  *Prostar Sailing Directions 2005 India & Bay of Bengal Enroute* By National Geo-spatial-intelligence Agency
4. 1 2 3  Nautical
5. ↑  Crawfurd, John, *Journal of an Embassy from the Governor-General of India to the Courts of Siam and Cochin China*, 1830

แหล่งข้อมูลอื่น
---------------

* Official Nautical Chart
**วัดสายไหม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลคูคต อำเภอลำลูกกา จังหวัดปทุมธานี ที่ดินตั้งวัดมีเนื้อที่ 14 ไร่ 1 งาน 99 ตารางวา ส่วนที่ธรณีสงฆ์มีเนื้อที่ 30 ไร่

วัดสายไหมสร้างเมื่อ พ.ศ. 2441 ผู้ถวายที่ดินสร้างวัดคือหม่อมราชวงศ์หญิงน้อยและหม่อมหลวงนุ่ม มอบที่ดินให้จำนวน 7 ไร่ 35 ตารางวา ต่อมาในปี พ.ศ. 2514 ทางวัดได้จัดซื้อที่ดินเพื่อขยายขอบเขตวัดออกไปอีก 7 ไร่ 12 ตารางวา ได้รับพระราชทานวิสุงคามสีมาเมื่อวันที 8 กันยายน พ.ศ. 2498 เขตวิสุงคามสีมากว้าง 24 เมตร ยาว 36 เมตร ได้ดำเนินการผูกพัทธสีมาเมื่อวันที 7 มีนาคม พ.ศ. 2498 ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2482 แผนกบาลีเริ่มมาตั้งแต่ พ.ศ. 2518 นอกจากนี้วัดยังเคยให้โรงเรียนสายไหม (ทัสนารมย์อนุสรณ์) ทำการสอนภายในวัด และยังจัดหาเงินทุนจัดตั้งเป็นทุนมูลนิธิประจำโรงเรียนเพื่อช่วยเหลือคนยากจน

พื้นที่ตั้งวัดเป็นที่ราบลุ่มแวดล้อมด้วยที่นาริมถนนคลองหกวาสายล่าง เสนาสนะภายในวัด ได้แก่ อุโบสถ กว้าง 7.50 เมตร ยาว 22 เมตร สร้างเมื่อ พ.ศ. 2508 ภายในประดิษฐานพระประธาน เป็นพระพุทธชินราชจำลอง หน้าตักกว้าง 3 ศอก และรูปหล่อพระอธิการญัติ อุตตโม อดีตเจ้าอาวาสรูปแรก วิหารหลวงปู่ญัติ อุตตโม สร้างเมื่อ พ.ศ. 2533 หอสวดมนต์ กว้าง 14 เมตร ยาว 31.5 เมตร สร้างเมื่อ พ.ศ. 2533 กุฏิสงฆ์ จำนวน 11 หลัง ส่วนมากเป็นอาคารไม้ทรงไทยโบราณ สร้างเมื่อ พ.ศ. 2541 ศาลาการเปรียญ กว้าง 18 เมตร ยาว 26 เมตร

รายนามเจ้าอาวาส
---------------

* พระอธิการญัติ อุตตโม (พ.ศ. 2441–2482)
* พระสมุห์สว่าง รตนโชโต (พ.ศ. 2482–2510)
* พระครูโสภณสารวิสุทธิ์ (พ.ศ. 2510–2530)
* พระสุนทรศีลาจาร (ทองใบ เตชปญฺโญ) (พ.ศ. 2530–2551)
* พระปลัดแขม วชิโก รก. (พ.ศ. 2551–2552)
* พระครูโสภณภัทรเวทย์ (อิทธิพล ปธานิโก) (พ.ศ. 2553–ปัจจุบัน)

อ้างอิง
-------

1. ↑  "วัดสายไหม". ศูนย์ข้อมูลกลางทางวัฒนธรรม.
2. ↑  "วัดสายไหม (วัตถุมงคล) ต.คูคต อ.ลำลูกกา ปทุมธานี". ทัวร์วัดไทย.
3. ↑  "วัดสายไหม". เทศบาลเมืองลำสามแก้ว. คลังข้อมูลเก่าเก็บจากแหล่งเดิมเมื่อ 2018-10-11. สืบค้นเมื่อ 2021-02-05.
ฤาษีในสวนที่เยอรมนี ปลายศตวรรษที่ 18
**ฤาษีในสวน** (อังกฤษ: Garden hermits) หรือ **ฤาษีประดับ** (อังกฤษ: ornamental hermits) เป็นมนุษย์ที่ได้รับการชักจูงให้อาศัยอย่างสันโดษในอาศรม, ฟอลลี, ถ้ำ หรือ ร็อกเคอรี ที่สร้างขึ้นมาเป็นพิเศษในที่ดินของผู้ร่ำรวย เป็นที่นิยมมากในศตวรรษที่ 18 ฤาษีเหล่านี้มักอาศัยเป็นการถาวรประจำจุด โดยเจ้าของที่มีการดูแล ให้อาหาร ขอคำแนะนำ และไว้เพื่อเป็นสิ่งสร้างความบันเทิง

กอร์ดอน แคมป์เบล (Gordon Campbell) ศาสตราจารย์ประจำมหาวิทยาลัยเลสเตอร์ เสนอว่า ฟรันซิสแห่งปาโอลา เป็นหนึ่งในผู้ริเริ่มกระแสนี้โดยการใช้ชีวิตเป็นฤาษีในต้นศตวรรษที่ 15 ในถ้ำบนที่ดินของบิดา ก่อนที่ต่อมาจะมีตำแหน่งเป็นที่ปรึกษาหลวงของกษัตริย์ชาลส์ที่แปดแห่งฝรั่งเศส

กระแสนี้คงอยู่เรื่อยมาจนทศวรรษ 1830s และเริ่มเสื่อมความนิยมลงเนื่องด้วยการออกแบบภูมิทัศน์สวนในเวลานั้นที่เริ่มเปลี่ยนไป

อ้างอิง
-------

1. 1 2  Campbell, Gordon (2013). *The Hermit in the Garden: From Imperial Rome to Ornamental Gnome*. Oxford University Press. pp. 3, 23, 62–69, 97, 124. ISBN 9780199696994.
2. ↑  Fox, Robin Lane (7 February 2014). "Why a hermit can be the perfect garden ornament". *Financial Times*.
สโมสรฟุตบอลจอร์แดนจากอัมมาน
สำหรับทีมฟุตบอลประเทศซาอุดีอาระเบีย ดูที่ สโมสรฟุตบอลอัลฟัยเศาะลี

**สโมสรกีฬาอัลฟัยเศาะลี** (อาหรับ: نادي الفيصلي الرياضي) เป็นสโมสรฟุตบอลระดับอาชีพของจอร์แดนที่ตั้งอยู่ในอัมมาน สโมสรนี้ก่อตั้งเมื่อ ค.ศ. 1932 ในนามสโมสรอัลอัชบัล และได้แข่งในจอร์แดเนียนโปรลีก ซึ่งเป็นลีกสูงสุดของฟุตบอลจอร์แดน โดยมีฉายาคือ "อินทรีฟ้า"

พวกเขาคว้าแชมป์อย่างเป็นทางการ 84 รายการ, คว้าแชมป์ลีก 35 รายการ, จอร์แดนเอฟเอคัพ 21 รายการ, จอร์แดนซูเปอร์คัพ 17 รายการ โดยเป็นเจ้าของสถิติการแข่งดังกล่าวทั้งหมด นอกจากนี้ พวกเขาได้คว้าแชมป์จอร์แดนเอฟเอชีลด์ 9 รายการ และเอเอฟซีคัพ 2 รายการ ส่วนคู่แข่งหลักของพวกเขาคือสโมสรกีฬาอัลเวห์ดัต ซึ่งเป็นสโมสรที่ก่อตั้งโดยค่ายผู้ลี้ภัยชาวปาเลสไตน์ในอัมมาน

ประวัติ
-------

### การก่อตั้งและปีแรก

สโมสรแห่งนี้ก่อตั้งขึ้นใน ค.ศ. 1932 ภายใต้ชื่อสโมสรอัลอัชบัล โดยฟุตบอลไม่ใช่กีฬาเดียวที่พวกเขาเล่น อย่างไรก็ตาม เนื่องจากขาดทรัพยากรทางการเงิน พวกเขาจึงมุ่งเน้นไปที่กีฬายอดนิยมในจอร์แดน ซึ่งก็คือฟุตบอล[]

ใน ค.ศ. 1941 ทีมอัลฟัยเศาะลีได้เริ่มต้นใหม่อีกครั้ง แต่พวกเขาตระหนักว่าพวกเขาต้องการงบประมาณจำนวนมาก พวกเขาตัดสินใจออกลอตเตอรีการกุศลและตั้งคณะกรรมการเพื่อพบกับจอห์น บาโกต กลับบ์ ซึ่งเป็นผู้นำกองทัพจอร์แดน เพื่อขออนุมัติอย่างเป็นทางการในการขายตั๋วลอตเตอรีให้แก่หน่วยกองทัพจอร์แดน โดยคณะกรรมการวัฒนธรรมได้มีส่วนร่วมในการแจกจ่ายลอตเตอรี ส่งผลให้สามารถเก็บรวบรวมได้ 3,700 ดีนาร์จอร์แดน และจำนวนนี้ก็เพียงพอที่จะได้ที่ดินข้างวิทยาลัยวิทยาศาสตร์อิสลาม "ปัจจุบัน" ที่เมืองญะบัล อัมมาน ใกล้วงเวียน "แรก" กับถนน "สายรุ้ง" รวมถึงตั้งใจที่จะสร้างสโมสรนี้ขึ้นมาใหม่และประกาศอีกครั้งว่าพวกเขาได้สิ่งที่ต้องการแล้ว โดยในครั้งนี้สโมสรดังกล่าวกลับมาอีกครั้งในชื่ออัลฟัยเศาะลี

อ้างอิง
-------

1. ↑  مدرب الفيصلي:النسر الازرق سيحلق من جديد [Al-Faisaly coach: The Blue Eagles will fly again]. *gerasanews.com*. 12 July 2016. เก็บจากแหล่งเดิมเมื่อ 1 February 2023. สืบค้นเมื่อ 25 February 2021.
2. ↑  Al Atiyat, Omar (2017-04-04). أول نادي لكرة القدم [The first football club]. *Jordan Heritage* (ภาษาอังกฤษแบบอเมริกัน). เก็บจากแหล่งเดิมเมื่อ 1 March 2021. สืบค้นเมื่อ 2021-02-25.

แหล่งข้อมูลอื่น
---------------

สถานีย่อย:* icon ฟุตบอล

* เว็บไซต์ทางการ (ในภาษาอาหรับ)
* สโมสรกีฬาอัลฟัยเศาะลี ที่เฟซบุ๊ก
* สโมสรกีฬาอัลฟัยเศาะลี ที่เอกซ์
* สโมสรกีฬาอัลฟัยเศาะลี ที่อินสตาแกรม
* สโมสรกีฬาอัลฟัยเศาะลี ที่ยูทูบ
* Benjamin Strack-Zimmermann. "Al-Faysali Amman (16/17)". National Football Teams. คลังข้อมูลเก่าเก็บจากแหล่งเดิมเมื่อ 2012-06-05. สืบค้นเมื่อ 2017-03-01.
* "فريق: الفيصلي". *Kooora.com* (ภาษาอาหรับ). สืบค้นเมื่อ 2017-03-01.
* "Jordan – Al Faisaly Amman – Results, fixtures, squad, statistics, photos, videos and news". *Soccerway.com*. สืบค้นเมื่อ 2017-03-01.
สิ่งมีตัวตนทางจิตวิญญาณในคติชนวิทยายุโรป
ภาพประกอบภาษาอังกฤษในช่วงปลายคริสต์ศตวรรษที่ 16 ของหมอเวทมนตร์ขณะให้อาหารภูตรับใช้ของเธอ
ในคติชนวิทยาของยุโรปในสมัยกลางและสมัยใหม่ตอนต้น เชื่อกันว่า**ภูตรับใช้** (หรือชื่อเรียกอย่างแท้จริงคือ**วิญญาณภูตรับใช้** ในขณะที่ "familiar" ในภาษาอังกฤษยังหมายถึง "เพื่อนสนิท" หรือสหาย และอาจเห็นในชื่อวิทยาศาสตร์ของสุนัขคือ *Canis familiaris*) เชื่อกันว่าเป็นสิ่งเหนือธรรมชาติหรือผู้พิทักษ์จิตวิญญาณที่จะปกป้องหรือช่วยเหลือหมอเวทมนตร์และหมอเวทมนตร์ผู้รอบรู้ในทางไสยศาสตร์ ตามบันทึกของยุคดังกล่าว ผู้ที่ถูกกล่าวหาว่าเคยติดต่อกับวิญญาณภูตรับใช้ได้รายงานว่าพวกมันสามารถปรากฏออกมาได้หลายรูปแบบ ซึ่งโดยปกติจะเป็นสัตว์ แต่บางครั้งก็เป็นรูปมนุษย์หรือรูปทรงคล้ายมนุษย์ และถูกอธิบายว่าเป็น "รูปแบบสามมิติที่ชัดเจน, มีสีสันชัดเจน, มีชีวิตชีวาด้วยการเคลื่อนไหวและเสียง" เมื่อเทียบกับคำอธิบายของผีที่มี "รูปแบบควันที่ไม่ชัดเจน"

เมื่อพวกมันรับใช้หมอเวทมนตร์ พวกมันมักจะถูกคิดว่าเป็นภูตมุ่งร้าย แต่เมื่อทำงานให้แก่หมอเวทมนตร์ผู้รอบรู้ พวกมันมักจะถูกมองว่ามีเมตตา (แม้ว่าจะมีความคลุมเครือในทั้งสองกรณีก็ตาม) โดยแบบแรกมักถูกจัดว่าเป็นปิศาจ ในขณะที่แบบหลังมักถูกมองว่าเป็นภูต ส่วนจุดประสงค์หลักของภูตรับใช้คือการรับใช้หมอเวทมนตร์ โดยให้ความคุ้มครองพวกเขาเมื่อพวกเขาเข้ามามีอำนาจใหม่

ตั้งแต่คริสต์ศตวรรษที่ 20 ผู้ฝึกหัดเวทมนตร์บางคน รวมถึงสาวกลัทธินอกศาสนาใหม่แห่งนิกายวิคคา ใช้แนวคิดเรื่องภูตรับใช้ เนื่องจากมีความเกี่ยวข้องกับเวทมนตร์รูปแบบเก่า ๆ โดยผู้ฝึกหัดร่วมสมัยเหล่านี้ใช้สัตว์เลี้ยงหรือสัตว์ป่า หรือเชื่อว่าภูตรับใช้ที่มองไม่เห็นทำหน้าที่เป็นผู้ช่วยด้านเวทมนตร์

อ้างอิง
-------

### การอ้างอิง

1. ↑  Wilby 2005, pp. 59–61.
2. ↑  Wilby 2005, p. 61.
3. ↑  Wilby 2005, pp. 74–76.
4. ↑  Chauran, Alexandra (2013). *Animal Familiars for Beginners*. Jupiter Gardens Press. ISBN 978-1938257667.

### บรรณานุกรม

* Davies, Owen (2003). *Cunning-Folk: Popular Magic in English History*. London: Hambledon Continuum. ISBN 1-85285-297-6.
* Maple, Eric (December 1960). "The Witches of Canewdon". *Folklore*. Vol. 71 no. 4.
* Thomas, Keith (1973). *Religion and the Decline of Magic: Studies in Popular Beliefs in Sixteenth and Seventeenth Century England*. London: Penguin.
* Wilby, Emma (2005). *Cunning Folk and Familiar Spirits: Shamanistic Visionary Traditions in Early Modern British Witchcraft and Magic*. Brighton: Sussex Academic Press. ISBN 1-84519-078-5.
* Norton, Mary Beth (2002). *In the Devil's Snare*. New York: Vintage Books. ISBN 0375706909.
* Murray, Margaret (1921). *The Witch-Cult in Western Europe*. London: Oxford University Press. ISBN 9781594623479.
* Briggs, Robin (1996). *Witches and Neighbors*. New York: Penguin.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ภูตรับใช้
**นักเรียนลับ บัญชีดำ** (อังกฤษ: Blacklist) เป็นซีรีส์ทางโทรทัศน์ของไทยปี พ.ศ. 2562 นำแสดงโดย นนน-กรภัทร์ เกิดพันธุ์, ชิม่อน-วชิรวิชญ์ เรืองวิวรรธน์, โอห์ม-ภวัต จิตต์สว่างดี, เดรก-สัตบุตร แลดิกี, เฟิร์ส-คณพันธ์ ปุ้ยตระกูล, แฟรงค์-ธนัตถ์ศรันย์ ซำทองไหล และ แบงค์-ปรีติ บารมีอนันต์ หรือ แบงค์ แคลช

กำกับโดยวรเวช ดานุวงศ์ หรือ แดน ดีทูบี และอำนวยการสร้างโดยจีเอ็มเอ็มทีวี ร่วมกับเลเซอร์แคทสตูดิโอ ซึ่งเป็นบริษัทของวรเวช ซีรีส์เรื่องนี้เป็น 1 ใน 13 ซีรีส์ทางโทรทัศน์ประจำปี พ.ศ. 2562 ที่เปิดตัวโดยจีเอ็มเอ็มทีวีในงาน "Wonder Th13teen" เมื่อวันที่ 5 พฤศจิกายน พ.ศ. 2561 ออกอากาศตอนแรกทางช่องจีเอ็มเอ็ม 25 และไลน์ทีวี เมื่อวันที่ 13 ตุลาคม พ.ศ. 2562 โดยออกอากาศทุกวันอาทิตย์ เวลา 21.25 น. และ 23.00 น. ตามลำดับ ซีรีส์เรื่องนี้ออกอากาศตอนสุดท้ายเมื่อวันที่ 29 ธันวาคม พ.ศ. 2562

เรื่องย่อ
---------

เอกอนันต์เป็นโรงเรียนที่ไม่เพียงแต่มีชื่อเสียงในด้านการศึกษาและกีฬาเท่านั้น แต่ยังมีความลับบางอย่างซ่อนอยู่อีกด้วย ปริศนาการหายตัวไปของฟ้า (พลอย ศรนรินทร์) นักเรียนของโรงเรียน ทำให้ทราฟฟิค (กรภัทร์ เกิดพันธุ์) น้องชายของเธอแฝงตัวเข้ามาที่โรงเรียนเอกอนันต์เพื่อสืบหาความจริง เขาอยู่ห้อง ม.4/6 ซึ่งเขาได้พบกับเพื่อนร่วมห้อง ได้แก่ แอนดรูว์ (วชิรวิชญ์ เรืองวิวรรธน์), ไฮไลท์ (ภวัต จิตต์สว่างดี), ไตเติ้ล (สัตบุตร แลดิกี), จิมแบ (คณพันธ์ ปุ้ยตระกูล) และ บรรทัด (ธนัตถ์ศรันย์ ซำทองไหล) ซึ่งทั้ง 5 คนเป็นสมาชิกของกลุ่มลับที่เรียกตัวเองว่า "*Blacklist*" ซึ่งมีวัตถุประสงค์เพื่อตรวจสอบเหตุการณ์ลึกลับในโรงเรียนของพวกเขา ต่อมา ทราฟฟิคได้เข้าร่วมกลุ่มดังกล่าว

นอกจากการค้นหาว่าเกิดอะไรขึ้นกับฟ้าแล้ว "*Blacklist*" ยังจะเปิดเผยความลับอันดำมืดหลายอย่างของโรงเรียนเอกอนันต์อีกด้วย และเปิดโปรงเรื่องแก๊งค์หัตเทวะ

อ้างอิง
-------

1. ↑  "เปิดตัว 13 ซีรีส์ใหม่ 2019 แฟนๆ สายวายเตรียมตัวฟินตลอดทั้งปี". *thaiticketmajor.com*. สืบค้นเมื่อ 14 May 2020.
2. ↑  ""จีเอ็มเอ็มทีวี" จัดใหญ่ เปิดตัว 13 ซีรีส์ใหม่ ปี 2019". *springnews.co.th*. Spring News. สืบค้นเมื่อ 18 May 2020.
3. ↑  "แบงค์, นนน, ชิม่อน, โอม, เฟิร์ส นำทีมประชันฝีมือ สนุกเข้มครบรส!!! ในซีรีส์ Blacklist นักเรียนลับ บัญชีดำ". *newsplus.co.th*. News Plus. 10 October 2019. สืบค้นเมื่อ 18 May 2020.
4. ↑  ""แก้ม" ปลื้ม!! คนดูชมเปาะสอบผ่านบทร้าย". *newsplus.co.th*. News Plus. 29 December 2019. สืบค้นเมื่อ 18 May 2020.
**ยุทธการที่นาร์วิก** เป็นการสู้รบ ตั้งแต่วันที่ 9 เมษายน ถึง 8 มิถุนายน ค.ศ. 1940 เป็นยุทธนาวีในทะเล Ofotfjord และสนามรบทางภาคพื้นดินในภูเขารอบๆเมืองนอร์เวย์ทางเหนือของนาร์วิกเป็นส่วนหนึ่งของการทัพนอร์เวย์ในสงครามโลกครั้งที่สอง

ยุทธนาวีสองครั้งในทะเล Ofotfjord เมื่อวันที่ 10 เมษายน ถึง 13 เมษายน เป็นสู้รบระหว่างกองทัพราชนาวีแห่งอังกฤษและกองทัพเรือครีกซมารีเนอแห่งนาซีเยอรมนี ในขณะที่การทัพภาคพื้นดินสองแห่งเป็นสู้รบระหว่างทหารนอร์เวย์, ฝรั่งเศส อังกฤษ และโปลแลนด์ต่อสู้กับทหารภูเขาเยอรมัน,กะลาสีเรือที่รอดชีวิตจากเรืออัปปางของครีกซมารีเนอและทหารพลโดร่มเยอรมัน(ฟัลเชียร์มเยเกอร์)จากกองพลที่ 7 แม้ว่าจะพ่ายแพ่ในทะเลปิดนาร์วิก การเสียการควบคุมของเมืองนาร์วิกและถูกผลักดันกลับไปยังชายแดนสวีเดน เยอรมันก็ได้เป็นฝ่ายมีชัยในที่สุด เพราะฝ่ายสัมพันธมิตรได้อพยพออกจากนอร์เวย์ในเดือนมิถุนายน ค.ศ. 1940 ผลที่ตามมาคือ ยุทธการที่ฝรั่งเศส

นาร์วิกเป็นท่าเรือที่น้ำทะเลจะไม่กลายเป็นน้ำแข็งอยู่ทางตอนเหนือของมหาสมุทรแอนแลนติกสำหรับการขนส่งแร่เหล็กโดยทางรถไฟจากเมือง Kiruna ในสวีเดน ทั้งสองฝ่ายในช่วงสงครามได้ให้ผลประโยชน์ในการจัดหาแร่เหล็กแก่และกีดกันไม่ให้แก่ฝ่ายศัตรู ซึ่งเป็นทิศทางสำหรับการสู้รบที่ใหญ่ที่สุดแห่งหนึ่งนับตั้งแต่การบุกครองโปลแลนด์

ก่อนที่เยอรมันจะบุกเข้ายึดครอง กองทัพอังกฤษได้พิจารณาว่า นาร์วิก เป็นจุดลงเรือที่เป็นไปได้สำหรับการรีบเร่งเดินทางเพื่อช่วยเหลือฟินแลนด์ในสงครามฤดูหนาว เช่นนี้แล้ว ในการเดินทางอย่างเร่งด่วนก็ต้องมีศักยภาพในการควบคุมเหมืองสวีเดนและเปิดทะเลบอลติกสำหรับฝ่ายสัมพันธมิตร นักการเมืองฝรั่งเศสได้กระตือรือร้นที่จะเริ่มเปิดแนวรบที่สองที่ห่างไกลจากฝรั่งเศสให้มากที่สุด.